recursal/SuperWikiNEXT-32B huggingface dataset:
Ο **Θεοβάλδος Α΄** (γαλλικά: *Thiébaud Ier de Lorraine*‎‎, 1191 – 17 Φεβρουαρίου 1220) από τον Οίκο της Λωρραίνης ήταν δούκας της Λωρραίνης (1213 - 1220).

Βιογραφία
---------

Ήταν γιος και διάδοχος του Φρειδερίκου Β΄ δούκα της Λωρραίνης και της Αγνής των Μονμπελιάρ, κόρης τού Θεοβάλδου Α΄ κόμη τού Μπαρ. 

Ακολούθησε τον Όθωνα Δ΄ της Γερμανίας στη μάχη της Μπουβίν στις 4 Ιουλίου 1214, όπου αιχμαλωτίστηκε, αλλά ελευθερώθηκε γρήγορα. Στον Πόλεμο Διαδοχής της Καμπανίας (1216) υποστήριξε τον Εράρδο Α΄ των Μπριέν κόμη τού Ραμερύπ στη διένεξή του με τον Θεοβάλδο Δ΄ της Καμπανίας, ο οποίος είχε την υποστήριξη του Φιλίππου Β΄ της Γαλλίας, του Φρειδερίκου Β΄ των Χοενστάουφεν της Γερμανίας και του Ερρίκου Β΄ κόμη του Μπαρ. 

Ο Φρειδερίκος Β΄ θεώρησε εγκληματικό ο υποτελής του Θεοβάλδος Α΄ να υποστηρίζει τον αντίπαλό του Εράρδο Α΄ και κατέλαβε την πόλη του Ρόσχαϊμ, που είχε δοθεί στον πατέρα τού Θεοβάλδου Α΄, τον Φρειδερίκο Β΄. Ο Θεοβάλδος Α΄ ως αντίποινα, ανακατέλαβε το Ρόσχαϊμ (1218) και λεηλάτησε την Αλσατία. Τότε ο Φρειδερίκος Β΄ επιτέθηκε στη Λωρραίνη και κυρίευσε την πρωτεύουσα Νανσύ. Πολιόρκησε το κάστρο Αμάνς, όπου ο Θεοβάλδος είχε βρει καταφύγιο. Έτσι αιχμαλώτισε τον Θεοβάλδο Α΄ και τον απελευθέρωσε ταπεινωμένο αργότερα, αναγκάζοντας τον να κάνει πολλές παραχωρήσεις εδαφών. 

Ο Θεοβάλδος Α΄ απεβίωσε άτεκνος. Τον διαδέχθηκε ο αδελφός του Ματθαίος Β΄.

Οικογένεια
----------

Νυμφεύθηκε το 1206 τη Γερτρούδη του Ντάγκσμπουργκ, μόνο τέκνο τού Αλβέρτου Β΄ κόμη τού Ντάγκσμπουργκ & Μετς. Δεν απέκτησαν απογόνους.

Η σύζυγός του έπειτα παντρεύτηκε τον μεγάλο του αντίπαλο Θεοβάλδο Α΄ των Μπλουά κόμη της Καμπανίας & βασιλιά της Ναβάρρας.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 136863817. Ανακτήθηκε στις 14  Αυγούστου 2015.
2. ↑  p4246.htm#i42456.
3. 1 2 3 4 5 6 7  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 28  Ιανουαρίου 2016.
4. ↑  p4246.htm#i42456. Ανακτήθηκε στις 7  Αυγούστου 2020.
5. 1 2  Darryl Roger Lundy: (Αγγλικά) *The Peerage*.

|  |
| --- |
| Θεοβάλδος Α΄ της Λωρραίνης **Οίκος της Λωρραίνης****Γέννηση:** 1191 **Θάνατος:** 17 Φεβρουαρίου 1220 |
| ΠροκάτοχοςΦρειδερίκος Β΄ | **Δούκας της Λωρραίνης1213 - 1220** | ΔιάδοχοςΜατθαίος Β΄ |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81138817
* GND: 136863817

 |

 |
Ο **Τρύφωνας Σαμαράς** (Αθήνα, 10 Ιουλίου 1969) είναι Έλληνας κομμωτής και τηλεοπτική προσωπικότητα.

Νεανικά χρόνια
--------------

Γεννήθηκε στην Αθήνα και μεγάλωσε στον Άγιο Δημήτριο Αττικής. Γονείς του είναι ο Χαράλαμπος και η Βούλα Σαμαρά.

Καριέρα και σημαντικές προσωπικές στιγμές
-----------------------------------------

Αφού αποφοίτησε από το λύκειο, ξεκίνησε την καριέρα του ως κομμωτής στις αρχές της δεκαετίας του 1990. Το 1997, ίδρυσε τη δική του επιχείρηση στο κέντρο της Αθήνας. Έχει αναλάβει την περιποίηση μαλλιών βαρυσήμαντων ονομάτων της παγκόσμιας τηλεοπτικής και καλλιτεχνικής βιομηχανίας (Ναόμι Κάμπελ, Κέιτλιν Τζένερ, Κέιτ Μος, Λίντα Εβαντζελίστα, Μόνικα Μπελούτσι, Νατάλια Βοντιανόβα, Κάρλα Μπρούνι κλπ), καθώς και της εγχώριας βιομηχανίας. Παράλληλα, ο ίδιος συγγράφει δύο βιβλία και εκδίδει επί χρόνια δικό του Ημερολόγιο.

Από τις αρχές της δεκαετίας του 2010, ο Τρύφωνας Σαμαράς, αφού έχει γίνει γνωστός ως κομμωτής, γίνεται πλέον τηλεοπτική προσωπικότητα, λαμβάνοντας μέρος σε πολλά τηλεοπτικά σόου, ριάλιτι, τηλεοπτικές εκπομπές και παραστάσεις.

Ξεκινώντας από φιλικές συμμετοχές στην εκπομπή Black Out και Wipe Out στις αρχές τις δεκαετίας του 2010, ο Τρύφωνας έγινε γνωστός και αγαπητός στο ελληνικό κοινό για το χιούμορ του και την προσωπικότητά του. Συμμετείχε επίσης στο *Dancing with the Stars* το 2011 όπου απέτυχε να καταλάβει την τελευταία θέση. Στη συνέχεια την ίδια χρονιά συμμετείχε στην παράσταση Η Μεγάλη Του Γέλιου Σχολή όπου δίνει μια αποκλειστική αλλά και πολύ αποκαλυπτική συνέντευξη. Μετά προς το φθινόπωρο του 2011 ήρθε η εκπομπή σταθμός στην καριέρα του Fab 5.

Φιλμογραφία
-----------

### Τηλεόραση

| Έτος | Τίτλος προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2010 | Wipe Out | ΑΝΤ1 | Ο Ίδιος | Guest διαγωνιζόμενος |
| 2011 | Black Out | ΑΝΤ1 | Guest διαγωνιζόμενος |
| Dancing with the Stars | ANT1 | Σεζόν 2 | Διαγωνιζόμενος |
| 2011-2012 | Fab 5 | ANT1 | Παρουσιαστής |
| 2013 | Κράτα Γερά | ΑΝΤ1 | Guest διαγωνιζόμενος |
| 2014 | Δια Ταύτα | ALPHA | Μάρτυρας | Επεισόδιο: "Ο Μπάμπης" |
| Οι ειδήσεις των stars | Epsilontv | Ο Ίδιος | Παρουσιαστής |
| 2020 | Just the 2 Of Us | OPEN | Διαγωνιζόμενος |
| 2020-2021 | Style Me Up | OPEN | Beauty expert |
| 2023 | I am a Celebrity...Get me out of here! | ΣΚΑΪ | Διαγωνιζόμενος |

Βιντεογραφία
------------

### Βιντεοταινίες

| Έτος | Τίτλος ταινίας |
| --- | --- |
| 1987 | Αγάπη! Και με το νόμο |
| Οι γκαρσόνες |
| 1989 | Φοιτήτριες |

Παραπομπές
----------

1. ↑  «Τρύφωνας Σαμαράς: Μας ξεναγεί στην παλιά του γειτονιά - Αγνώριστος στις παιδικές φωτογραφίες του». *www.news247.gr*. Ανακτήθηκε στις 19 Μαρτίου 2021.
2. ↑  «Τρύφωνας Σαμαράς». *Pagenews.gr*. 19 Αυγούστου 2019. Ανακτήθηκε στις 19 Μαρτίου 2021.
3. ↑  «Όταν ο Τρύφωνας Σαμαράς χτένισε την Caitlyn Jenner! Φωτογραφίες και βίντεο». *TLIFE*. 10 Απριλίου 2019. Ανακτήθηκε στις 19 Μαρτίου 2021.
4. ↑  Team, HappyTv (2 Μαΐου 2020). «ΤΡΥΦΩΝΑΣ ΣΑΜΑΡΑΣ: ΒΙΟΓΡΑΦΙΚΟ». *HappyTv.gr*. Ανακτήθηκε στις 19 Μαρτίου 2021.
5. ↑  «Τρύφωνας Σαμαράς - Όλα τα Βιβλία - Skroutz.gr». *www.skroutz.gr*. Ανακτήθηκε στις 19 Μαρτίου 2021. [*νεκρός σύνδεσμος*]
Η **Λύυλι (Lyyli)** είναι ένας πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,945. Ανακαλύφθηκε το 1943 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της προς τιμή της συμπατριώτισσάς του ερασιτέχνιδας αστρονόμου Λύυλι Χέινανεν (*Lyyli Heinänen*, 1903–1988).

Εξαιτίας της πολύ μεγάλης εκκεντρότητας της τροχιάς της, η Λύυλι κοντά στο περιήλιό της βρίσκεται έξω από την Κύρια Ζώνη και τέμνει την τροχιά του πλανήτη `Αρη.

Φυσικά χαρακτηριστικά
---------------------

Η μέση διάμετρος της Λύυλι εκτιμάται σε 25,16 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,0232 (η επιφάνειά της είναι πιο μαύρη από ένα κομμάτι κάρβουνο). Η Λύυλι περιστρέφεται γύρω από τον εαυτό της μία φορά κάθε 11 ώρες και 4 λεπτά (Warner 2010).

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2203 Βαν Ριν | 2204 Λύυλι | 2205 Γκλίνκα |
Ο Αντισυνταγματάρχης Τσε Γκεβάρα
**Hasta siempre, Comandante** (Ισπανικά: *Εις τους αιώνες, αντισυνταγματάρχη*) είναι ο τίτλος τραγουδιού του Κουβανού συνθέτη Κάρλος Πουέμπλα του 1965. Είναι επίσης γνωστό απλά ως **Haste siempre**, ενώ στα ελληνικά ο τίτλος του τραγουδιού έχει αποδοθεί ως **Πυξίδα μέσα στο χρόνο** ή απλά **Τσε Γκεβάρα**.

Ιστορική αναδρομή
-----------------

Τον Απρίλιο του 1965 ο Ερνέστο Τσε Γκεβάρα εγκατέλειψε την Κούβα και πήγε στο Κογκό για να ανάψει εκεί και μετά στη Βολιβία την επανάσταση. Έπεσε χωρίς να επιστρέψει ξανά στην πατρίδα του. Στις 3 Οκτωβρίου ο Φιντέλ Κάστρο αποκάλυψε την τελευταία επιστολή του Τσε προς τον λαό της Κούβας. Ο Κάρλος Πουέμπλα τότε ως φόρο τιμής προς τον μεγάλο σύντροφο έγραψε το τραγούδι αυτό, που έγινε δημοφιλές σε όλη την υφήλιο. Μεταφράστηκε σε πολλές γλώσσες και ερμηνεύτηκε από τους καλύτερους και δημοφιλέστερους τραγουδιστές.

Στίχοι
------

Ο τίτλος του τραγουδιού απαντάει στην εκφώνηση του Τσε: «*¡Hasta la Victoria siempre!*» (*έως τη νίκη σύντροφοι!*). Ο Πουέμπλας απαντάει «*Εις τους αιώνες, αντισυνταγματάρχη!*». Το τραγούδι ετούτο συνοψίζει τις σημαντικότερες στιγμές της Επανάστασης της Κούβας και τιμάει τον Γκεβάρα για την πολύτιμη συνεισφορά του στον απελευθερωτικό αγώνα.

Ερμηνείες και Μεταφράσεις
-------------------------

Πάνω από 200 ερμηνείες και μεταφράσεις κυκλοφορούν. Το τραγούδησαν οι Ρόμπερτ Γουάιατ, Σίλβιο Ροντρίγκεζ, Μαρία Φαραντούρη, Βασίλης Παπακωνσταντίνου, Βολφ Μπίερμανν, Γιώργος Νταλάρας, Σωκράτης Μάλαμας, Γιάν Γκάρμπαρεκ, Τζιοβάνι Μιριμπάσσι, Αλ Ντι Μέολα, Μόζεν Νάμγιο, Ναταλί Καρντόν και Enrique Bunbury.

Παραπομπές
----------

1. ↑  «MIA - Ernesto Che Guevara Archiv:Abschiedsbrief an Cuba und Fidel». *www.marxists.org*. Ανακτήθηκε στις 10 Φεβρουαρίου 2024.

Εξωτερικοί σύνδεσμοι
--------------------

* *All versions of Some musics*
**Πιατέλα** είναι ένα είδος μεγάλου πιάτου που χρησιμοποιείται για σερβίρισμα φαγητού. Αν δεν έχει κοίλωμα, η πιατέλα μπορεί να μοιάζει με δίσκο στον οποίο εκτίθενται και σερβίρονται τα τρόφιμα. Το σχήμα της πιατέλας μπορεί να είναι οβάλ, στρογγυλό, ορθογώνιο ή τετράγωνο. Μπορεί να είναι φτιαγμένη από μέταλλο, κεραμικό, πλαστικό, γυαλί ή ξύλο. Ορισμένες περίτεχνες πιατέλες κατάλληλες για πιο επίσημους χώρους ή πιο επίσημες περιστάσεις είναι κατασκευασμένες ή επικαλυμμένες με ασήμι και κάποιες τέτοιες αντίκες θεωρούνται αρκετά πολύτιμες και είναι ιδιαίτερα ακριβές. Τέλος, κάποιες τελετουργικές πιατέλες είναι κατασκευασμένες από χρυσό.

Στην ορολογία των εστιατορίων, η πιατέλα (ή πλατό, από το γαλλικό plateau) είναι ένα κύριο πιάτο από ποικιλία ομοειδών εδεσμάτων, που σερβίρεται πάνω σε πιατέλα με ένα ή περισσότερα συνοδευτικά, όπως σαλάτα, σάλτσες ή ντιπ, τηγανητές πατάτες, ακόμα και φρούτα. Αυτό το είδος φαγητού θεωρείται επίσης εύκολη λύση για το σπίτι, σε περιπτώσεις που δεν υπάρχει αρκετός χρόνος για μαγείρεμα.

* Mixed Arabic meat platter served on a bed of rice, in a restaurant in the United KingdomΑραβική πιατέλα με ποικιλία κρεατικών σερβιρισμένη με ρύζι
* Sadya, a traditional platter originated from the Indian state of Kerala, served on Banana leafΣάντια, παραδοσιακή πιατέλα από την ινδική πολιτεία Κεράλα, σερβιρισμένη σε μπανανόφυλλο
* A platter of fruitsΠλατό με φρούτα
* Five of Cheese on the platterΠλατό τυριών
* A salad platter.Πιατέλα με σαλατικά
* An Icelandic platter with goat head, head cheeses and cold meatΙσλανδική πιατέλα με κατσικίσιο κεφάλι, τυριά και αλλαντικά
* Fish Finger Sandwich platterΠιατέλα με σάντουιτς

Δείτε επίσης
------------

* Νιοταϊμόρι

Παραπομπές
----------

1. ↑  «πιατέλα». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 3 Μαρτίου 2024.
2. ↑  «πλατό». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 3 Μαρτίου 2024.
3. ↑  Μπογιόγλου, Ελευθερία (4 Δεκεμβρίου 2017). «Τι δεν πρέπει να λείπει από ένα πλατώ τυριών και αλλαντικών». *Οργάνωση Σπιτιού, Νοικοκυριό & Εξοικονόμηση - MAKE LiFE*. Ανακτήθηκε στις 3 Μαρτίου 2024.
4. ↑  Πετρετζίκης, Άκης. «Τα πλατό των γιορτών». *akispetretzikis*.

Εξωτερικοί σύνδεσμοι
--------------------

* Πολυμέσα σχετικά με το θέμα  Platters στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh87002228

 |

 |
{{πρωτογενείς πηγές
Στην ελληνική μυθολογία με το όνομα **Σκαιή** αναφέρεται μία από τις 50 κόρες του Δαναού, δηλαδή μία από τις Δαναΐδες. 

Μητέρα της Σκαιής ήταν η Ευρώπη, και επομένως η Σκαιή ήταν ομοθαλής αδελφή της Αγαύης ή Αγαυής, της Αμυμώνης και της Αυτομάτης. 

Η Σκαιή παντρεύτηκε τον Δαΐφρονα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Παραπομπές
----------

1. 1 2 3 4  [...] τῶν δὲ λοιπῶν ἔλαχον Βούσιρις μὲν καὶ Ἐγκέλαδος καὶ Λύκος καὶ Δαΐφρων τὰς Δαναῷ γεννηθείσας ἐξ Εὐρώπης Αὐτομάτην Ἀμυμώνην Ἀγαυὴν Σκαιήν [...] Απολλόδωρου Βιβλιοθήκη, Β', 1.5
Μικρά σκουπάκια
Το **σάρωθρο**, κοινώς **σκούπα**, είναι ένα ευρύτατης χρήσης εργαλείο καθαρισμού. Υπάρχουν διάφορα είδη σαρώθρων ανάλογα της χρήσης. Τα συνηθέστερα και απλούστερα αυτών κατασκευάζονται από σπερματοφόρους θυσάνους σόργου ή σάρου, ή βούρλων, ή θύμου, ή καλαμιών, ή ρυζιού κ.λπ. που έχουν εμβαπτιστεί προηγουμένως σε διάλυμα θειικού χαλκού (κοινώς γαλαζόπετρα). Αμέσως μετά η άκρη τους δένεται σφιχτά που αποτελεί τη μικρή λαβή του εργαλείου, ενώ η άλλη άκρη χωρίζεται επιμέρους σε τμήματα που συρράβονται κατά σειρά σε σχήμα βεντάλιας.  
 
Για ευκολότερη χρήση ή άκρη της λαβής δένεται σε στειλεό (κοινώς κοντάρι, ή σκουπόξυλο) σταθερού ή μεταβλητού μήκους (πτυσσόμενο). Υφίστανται σκούπες που είναι κατασκευασμένες από πλαστικό ή από αχυρένιο βλαστό. Χρησιμεύει στην απομάκρυνση σκόνης και σκουπιδιών από κάποιο χώρο (δάπεδα, τοίχους, αυλές, κ.λπ.). Συνδυάζεται στη χρήση συχνά και με το φαράσι. 

Την σύγχρονή εποχή χρησιμοποιείται και η ηλεκτρική σκούπα, η οποία απορροφά την σκόνη και μικροαντικείμενα τα οποία συλλέγει σε μία εσωτερική αναλώσιμη σακούλα.

Η σκούπα στα παραμύθια
----------------------

Μάγισσα με μαγική σκούπα
Η σκούπα εκτός από αντικείμενο καθημερινής χρήσης συναντάται σε πολλά παραμύθια ως ιπτάμενη σκούπα. Πρόκειται για μαγεμένη σκούπα που χρησιμοποιείται από μάγισσες για να πετάνε και συναντάται σε πολλές ιστορίες που αναφέρονται σε μάγους.

Δείτε επίσης
------------

* σφουγγαρίστρα

Εξωτερικοί σύνδεσμοι
--------------------

* Πολυμέσα σχετικά με το θέμα  Brooms στο Wikimedia Commons
* Λεξιλογικός ορισμός του σκούπα  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85017214
* GND: 4354672-9
* NKC: ph338545

 |

 |
Τα **ψυχανθή** ή **κυαμοΐδες** (επιστημονικές-λατινικές ονομασίες *Papilionoideae*, *Faboideae*) αποτελούν μεγάλη υποοικογένεια φυτών με 503 γένη και περίπου 14.000 είδη με παγκόσμια κατανομή, που ανήκουν στην οικογένεια κυαμοειδή (*Fabaceae*) και στην τάξη των κυαμώδη (*Fabales*). Τα εκμεταλλεύεται ο άνθρωπος για τη διατροφή αγροτικών ζώων. Είναι φυτά δικοτυλήδονα, ετήσια, διετή ή πολυετή, και παρουσιάζουν τα παρακάτω χαρακτηριστικά:

* Τα φύλλα τους είναι συνήθως σύνθετα.
* Τα σπέρματά τους ωριμάζουν μέσα σε λοβούς.
* Τα άνθη τους μοιάζουν με «ψυχή» δηλαδή με πεταλούδα
* Τα φυτά έχουν την ικανότητα να αναπτύσσουν συμβιωτικές σχέσεις με τα βακτήρια του γένους *Rhizobium*, τα καλούμενα και ως αζωτοβακτήρια.

Τα καλλιεργούμενα ψυχανθή, ανάλογα με το είδος ή τις οικολογικές απαιτήσεις τους, καλλιεργούνται για διάφορους σκοπούς. Μερικά από αυτά, όπως η μηδική (*Medicago sativa*) ή τα τριφύλλια, καλλιεργούνται αποκλειστικά και μόνο για το χόρτο τους, που υπό διάφορες μορφές χρησιμοποιούνται στη διατροφή των ζώων. Άλλα πάλι, όπως τα ρεβίθια ή τα φασόλια, καλλιεργούνται για τα ξερά σπέρματά τους, που είναι γνωστά με τη γενική ονομασία **όσπρια**, χωρίς βέβαια για μερικά από αυτά να αποκλείεται η καλλιέργεια τους και για τους χλωρούς λοβούς.

Τα ψυχανθή κτηνοτροφικά φυτά περιλαμβάνουν δέντρα (όπως η χαρουπιά και η ψευδακακία), θάμνους (όπως η δενδρώδης μηδική, *Medicago arborea*), αλλά τα πλέον σημαντικά είδη είναι τα ποώδη, τόσο τα ετήσια και όσο και τα πολυετή.

Τέλος αρκετά ψυχανθή καλλιεργούνται για διάφορες άλλες εξειδικευμένες χρήσεις, όπως ένα είδος κροταλαρίας για τις ίνες της, ένα είδος γλυκόριζας για τις γλυκές ρίζες της ή διάφορα είδη ακακίας για την παραγωγή αραβικού κόμμεος, ενώ αρκετές εκτάσεις καλλιεργούνται με διάφορα ψυχανθή που αναστρέφονται εντός του εδάφους, με σκοπό τη βελτίωση της γονιμότητάς του.

Παραπομπές
----------

1. ↑

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ψυχανθή** |
Ο **Ιγνάτιος** (βουλγαρικά: *Игнатий*‎‎) ήταν Πατριάρχης της Βουλγαρικής Ορθόδοξης Εκκλησίας κατά τον 13ο αιώνα, κατά τη διάρκεια της περιόδου βασιλείας του Αυτοκράτορα Κωνσταντίνου Τιχ (βασίλευσε μεταξύ 1257-1277). Είναι καταγεγραμμένος ως ο τέταρτος Πατριάρχης της Βουλγαρικής Εκκλησίας με έδρα το Τάρνοβο εντός του μεσαιωνικού *Βιβλίου του Μπόριλ*.

Το όνομα του Ιγνάτιου είναι συνδεδεμένο με την σταθερή θέση της Βουλγαρικής Εκκλησίας περί της διατήρησης της καθαρότητας της Ορθοδοξίας κατά τη διάρκεια της Δεύτερη Σύνοδος της Λυών, μεταξύ του 1272-1274. Κατά τη διάρκεια της συνόδου, ο Βυζαντινός Αυτοκράτορας Μιχαήλ Η΄ Παλαιολόγος και ο Οικουμενικός Πατριάρχης Κωνσταντινουπόλεως ήσαν θετικά διακείμενοι προς μία ένωση μεταξύ των Ανατολικών και Δυτικών Εκκλησιών, με απώτερο σκοπό την αποφυγή πολέμου με τον Κάρολο Α΄ της Νάπολης. Παράλληλα, αιτήθηκαν την διάλυση του Πατριαρχείου Βουλγαρίας. Από την πλευρά του, ο Πατριάρχης Ιγνάτιος αντιτάχθηκε σθεναρά στις συγκεκριμένες κινήσεις, με αποτέλεσμα να λάβει τον χαρακτηρισμό του «στύλου της Ορθοδοξίας».

Από εκείνη την χρονική περίοδο χρονολογείται η ιδέα, όπως αυτή παρουσιάζεται εντός της μεσαιωνική βουλγαρικής λογοτεχνίας, πως η πρωτεύουσα της Βουλγαρικής Αυτοκρατορίας, Τάρνοβο, αποτελούσε μία «Νέα Κωνσταντινούπολη» (χαρακτηρισμός αντίστοιχης σημασίας εκείνου της Τρίτης Ρώμης). Η πόλη αναφέρεται εντός λογοτεχνικών έργων της συγκεκριμένης περιόδου ως «Τσάρεβγκραντ Ταρνόβ» (μτφ. «αυτοκρατορική πόλη του Τάρνοβο»), ονομασία η οποία προέρχεται από την βουλγαρική ονομασία της Κωνσταντινούπολης ως Τσάριγκραντ.

Παραπομπές
----------

1. 1 2 3  Andreev, Lazarov & Pavlov 2012, σελ. 302
2. 1 2  (Βουλγάρικα) «Patriarchs of Tarnovo». *Επίσημη ιστοσελίδα της Βουλγαρικής Ορθόδοξης Εκκλησίας*. Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 14 Ιουνίου 2016.
3. ↑  Zlatarski 1972, σελ. 535

Πηγές
-----

* (Βουλγάρικα) Андреев, Йордан· Лазаров, Иван· Павлов, Пламен (2012). *Кой кой е в средновековна България*. Изток Запад. ISBN 978-619-152-012-1.
* (Βουλγάρικα) Златарски, Васил (1972) [1940]. *История на българската държава през Средните векове. Том III. Второ българско царство. България при Асеневци (1185–1280)* (2η έκδοση). Σόφια: Наука и изкуство.


| Θρησκευτικοί τίτλοι |
| --- |
| ΠροκάτοχοςΙωακείμ Β΄ | **Πατριάρχης Βουλγαρίας**π. 1272-1278 | ΔιάδοχοςΜακάριος |
Χαρτονόμισμα των 1000 μάρκων του 1923
Το **μάρκο** ήταν νόμισμα της υπό γερμανική κατοχή Εσθονίας από το 1918, έως το 1928 όταν πια είχε καταρρεύσει η Γερμανική Αυτοκρατορία. Η αρχική του ισοτιμία έναντι του γερμανικού Papiermark ήταν 1/1, ήταν σε κυκλοφορία στην Εσθονία παράλληλα με το σοβιετικό ρούβλι και υποδιαιρείτο σε 100 πένι (penni). Το 1928 αντικαταστάθηκε από την κορόνα της Εσθονίας με ισοτιμία 1 κορόνα = 100 μάρκα.

Κέρματα
-------

Μεταξύ των ετών 1922 και 1926 κυκλοφόρησαν κέρματα σε ονομαστικές αξίες των 1, 3, 5 και 10 μάρκων.

Χαρτονομίσματα
--------------

Το 1919 εκδόθηκαν ομόλογα δημοσίου («kassatäht») με ονομαστικές αξίες 5, 10, 20 και 50 πένι και 1, 3, 5, 10, 25 και 100 μάρκων και ταυτόχρονα κυκλοφόρησαν χαρτονομίσματα («pangatäht») των 50 μάρκων.
Αργότερα, εκδόθηκαν ομόλογα με ονομαστικές αξίες έως και 1000 μάρκων και τραπεζογραμμάτια με αξίες έως και 5000 μάρκων. Το 1922 επίσης υπήρξε ειδική έκδοση χαρτονομισμάτων («vahetustäht»), με ονομαστικές αξίες των 10 και 25 μάρκων.

Πηγές
-----

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

Παραπομπές
----------

1. ↑  (Αγγλικά) German occupation in 1918  Αρχειοθετήθηκε 2011-12-29 στο Wayback Machine.. Άρθρο από το www.estonica.org. Ανάκτηση 29 Δεκεμβρίου 2011
2. ↑  (Αγγλικά) Currencies circulating in Estonia in the 20th century Αρχειοθετήθηκε 2011-02-24 στο Wayback Machine.. Άρθρο από το www.estonica.org. Ανάκτηση 29 Δεκεμβρίου 2011

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρκο Εσθονίας** |

Kέρματα του μάρκου
Ο **Γιώργος Γάλλος** (Βοστόνη, 1972 - ) είναι Έλληνας ηθοποιός και σκηνοθέτης.

Βιογραφία
---------

Μεγάλωσε στα Τρίκαλα. Έχει σπουδάσει οικονομικά και έχει εργαστεί επί έξι χρόνια ως βοηθός του εικαστικού Νίκου Αλεξίου. Αποφοίτησε από την Ανωτέρα Σχολή Δραματικής Τέχνης του Εθνικού Θεάτρου το 1999.

Στον κινηματογράφο έχει συμμετάσχει στην ταινία *Ο εχθρός μου* του Γιώργου Τσεμπερόπουλου (2013) για την οποία ήταν υποψήφιος για το βραβείο Β΄ανδρικού ρόλου από την Ελληνική Ακαδημία Κινηματογράφου.

Είναι παντρεμένος με την Σταυρούλα Σιάμου, πατέρας δύο παιδιών και ζει στην Αθήνα.

Δείγμα της δουλειάς του στο θέατρο είναι οι παραστάσεις *Νεφέλες* (2019), *Ξύπνα Βασίλη* (2018), *Βάκχες* (2018), *Μήδεια* (2017).

Στην τηλεόραση συμμετείχε στις σειρές *Κόκκινος κύκλος*, *Οδός Παραδείσου 7, Αστέρας Ραχούλας, Άγριες μέλισσες, Όρκος, Σέρρες, Άγρια Γη και Η μάγισσα*.

Φιλμογραφία
-----------

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2001 | *Μπραζιλέρο* | διαιτητής |
| 2005 | *3* | Πάολο |
| 2013 | *Ο εχθρός μου* | Σωτήρης Λογαράς |
| 2015 | *Τετάρτη 04:45* | Αλέξανδρος |
| 2019 | *Καρτ ποστάλ από το τέλος του κόσμου* | Δημήτρης |
| 2021 | *Ταξίδι στα αστέρια* | Ζέλιμιρ Ομπράντοβιτς |

Παραπομπές
----------

1. ↑  (Γερμανικά) *Κατάλογος της Εθνικής Βιβλιοθήκης της Γερμανίας*. 1081794100. Ανακτήθηκε στις 26  Ιουνίου 2020.
Φωτογραφία χαρτονομίσματος αξίας δύο φράγκων το οποίο εκτυπώθηκε στο Αλγέρι της Γαλλικής Αλγερίας στις 31 Ιανουαρίου 1944.
Το **φράγκο** υπήρξε το νόμισμα της Αλγερίας από το 1848 έως και το και 1964 και υποδιαιρούταν σε 100 σεντίμ.

Ιστορία
-------

Μετά την κατάληψη της Αλγερίας, η Γαλλία προχώρησε στην αντικατάσταση του Budju, νομίσματος που ήταν σε χρήση στη χώρα, με το φράγκο της Αλγερίας. Η ισοτιμία του νέου νομίσματος με το φράγκο της μητροπολιτικής Γαλλίας ορίσθηκε ως 1/1. 

Ως επακόλουθο της νομισματικής μεταρρυθμίσεις του 1960 στη μητροπολιτική Γαλλία , το φράγκο της Αλγερίας αντικαθίσταται με το νέο φράγκο της Αλγερίας με ισοτιμία 100 παλιά με 1 νέο. Το 1962 η χώρα ανεξαρτητοποιείται από τη Γαλλία και 2 χρόνια μετά, το 1964, υιοθετεί ως νόμισμα το δηνάριο με ισοτιμία 1/1 με το φράγκο.

Κέρματα
-------

Με εξαίρεση τα κέρματα των 20, 50 και 100 φράγκων που εκδόθηκαν την περίοδο 1949 - 1956, η Αλγερία χρησιμοποιούσε τα ίδια κέρματα όπως και η μητροπολιτική Γαλλία.

Τραπεζογραμμάτια
----------------

Η Τράπεζα της Αλγερίας «Banque d'Algérie» παρουσίασε το πρώτο χαρτονόμισμα το 1861. Χαρτονομίσματα με ονομαστικές αξίες ονομαστικές αξίες των 5, 10, 50, 100, 500 και 1000 φράγκων εισήχθησαν το 1873, ωστόσο τα χαρτονομίσματα των 10 φράγκων εκδόθηκαν το 1871.

Το 1944 η Region Economique d'Algérie προχωρά στην έκδοση νέας σειράς χαρτονομισμάτων με ονομαστικές αξίες των 50 λεπτών, 1 και 2 φράγκων. 

Το 1945 και το 1946 Η Τράπεζα της Αλγερίας εισήγαγε χαρτονομίσμάτα αξίας 10.000 και 5.000 φράγκων.

Το 1949, η Τράπεζα της Αλγερίας και της Τυνησίας {Banque d 'Algérie et de la Tunisie) εξέδωσε χαρτονομίσματα, με ονομαστική αξία 500, 1000, 5000 και 10.000 φράγκων. Τα οποία το 1960 επιτυπώθηκαν ονομασίες των 5, 10, 50 και 100 νέων φράγκων.

Με την εισαγωγή του νέου φράγκου το 1960 η Τράπεζα της Αλγερίας εξέδωσε την τελευταία σειρά χαρτονομισμάτων αξίας 5, 10, 50 και 100 νέων φράγκων η ποια επαναλήφθηκε και το 1961.

Πηγές
-----

* Krause, Chester L. and Clifford Mishler (1991). Standard Catalog of World Coins: 1801–1991 (18th ed.). Krause Publications. ISBN 0873411501.

* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

Παραπομπές
----------

1. ↑  Τέλος εποχής Ελληνική υπηρεσία του BBC. Ανάκτηση 1 Σεπτεμβίου 2012.

Εξωτικές συνδέσεις
------------------

* Εικόνες κερμάτων του φράγκου
* Εικόνες χαρτονομισμάτων του φράγκου
O **Αντρέ** **Ράιντερ** ή **Αντρέα Ριντέρ** ή **Ρυντέρ** (1908-1971), ήταν Έλληνας συνθέτης που έζησε και δραστηριοποιήθηκε στην Αίγυπτο. Γεννήθηκε στις 10 Αυγούστου του 1908 στην Ελλάδα, και το πραγματικό του όνομα ήταν **Ανδρέας Αναγνώστου** ή **Αναγνώστης**.

Βιογραφία
---------

Δεν γνωρίζουμε πολλά πράγματα για τα χρόνια της νεότητάς του. Ταξίδεψε στην Αίγυπτο, έζησε και εργάστηκε εκεί ως συνθέτης κινηματογράφου, ενώ το 1970 τιμήθηκε με την αιγυπτιακή υπηκοότητα. Ο Αντρέ Ριντέρ συνέθεσε μουσική για 61 αιγυπτιακές ταινίες και για 6 ελληνικές. Επίσης, εργάστηκε ως συνθέτης στην Αιγυπτιακή Εθνική Ραδιοφωνία, καθώς και συνέθεσε τον εθνικό ύμνο της Ηνωμένης Αραβικής Δημοκρατίας. Πήρε μέρος σε πολλά διεθνή φεστιβάλ με συνθέσεις του, όπως το 1969 στην Βαρκελώνη, το 1970 στο Τόκιο και στην Αθήνα. Του απονεμήθηκε το Παράσημο της Δημοκρατίας από τον Αιγύπτιο πρόεδρο Γκαμάλ Αμπντέλ Νάσερ. Το 2008 μάλιστα, εορτάστηκαν τα 100 χρόνια από την γέννησή του, εκδήλωση που πραγματοποιήθηκε στη νέα Βιβλιοθήκη της Αλεξάνδρειας. Ο Αντρέ Ριντέρ σκοτώθηκε σε μία φιλονικία στο Μπουένος Άιρες (Αργεντινή) κατά τη διάρκεια μιας περιοδείας του, στις 5 Μαρτίου 1971.

Εργογραφία
----------

Ακολουθεί κατάλογος με μερικές από τις ταινίες στις οποίες συνέθεσε την μουσική.

* 1952 *Ένα βότσαλο στη λίμνη*
* 1954 *Δεσποινίς ετών 39*
* 1956 *Mawad gharam*
* 1956 *Κυριακάτικο ξύπνημα* (ως Ανδρέας Αναγνώστης)
* 1958 *Ο άνεμος του μίσους*
* 1959 *Doa al karawan*
* 1961 *Nahr el hub*
* 1964 *El bab el maftuh*
* 1965 *Agla mn hayaty*
* 1967 *Al moukhareboun*
* 1967 *El eib*
* 1967 *El khouroug min el guana*
* 1967 *El lekaa el tani*
* 1967 *El nessef el akhar*
* 1967 *El saman wal karif*
* 1967 *Moaskar el banat*
* 1968 *El ragol el-lazi fakad zilloh*
* 1969 *Al hob al kabeer*

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 14775463k.
2. ↑  Office, Library of Congress Copyright (1971). *Catalog of Copyright Entries: Third series*. σελ. 2078. Andre Ryder , pseud. of Andre Theodore Anagnostis
3. ↑  «Andre Ryder». *IMDb*. Ανακτήθηκε στις 25 Μαΐου 2017.
Στην αριθμητική των υπολογιστών, η **επέκταση προσήμου** (αγγλικά: *sign extension*) είναι η αύξηση του αριθμού των bit ενός δυαδικού αριθμού, με ταυτόχρονη διατήρηση του προσήμου (θετικού ή αρνητικού) και του μέτρου του. Αυτό επιτυγχάνεται προσθέτοντας ψηφία από την περισσότερο σημαντική πλευρά του αριθμού ακολουθώντας μία διαδικασία, η οποία εξαρτάται από την συγκεκριμένη αναπαράσταση (συμπληρώματος ως προς 1, συμπληρώματος ως προς 2) του αριθμού που χρησιμοποιείται. Στο σημείο αυτό υπενθυμίζεται ότι στους προσημασμένους δυαδικούς αριθμούς, το περισσότερο σημαντικό bit παίζει το ρόλο του προσήμου. Εάν είναι 0 ο αριθμός είναι θετικός (0="+"), εάν είναι 1 ο αριθμός είναι αρνητικός (1="-").

Για παράδειγμα, εάν σε μία περίπτωση χρησιμοποιούνται 6 bit για την αναπαράσταση ενός αριθμού "00 1010" (+10, στο δεκαδικό σύστημα αρίθμησης) και το μήκος λέξης αυξηθεί στα δεκαέξι bit, κάνοντας επέκταση προσήμου, η νέα αναπαράσταση του αριθμού θα είναι "0000 0000 0000 1010". Με αυτόν τον τρόπο τόσο το πρόσημο όσο και το μέτρο του αριθμού διατηρούνται.

Εάν χρησιμοποιηθούν 10 bit για να παρασταθεί ο αριθμός -15 σε μορφή συμπληρώματος ως προς δύο, η αναπαράσταση θα είναι "11 1111 0001". Έτσι με την επέκταση προσήμου, για να αυξηθεί το μήκος λέξης του αριθμού στα 16 bit, επεκτείνεται το πρόσημο, εδώ το 1, από την πλευρά των περισσότερο σημαντικών bit (από αριστερά) προσθέτοντας 1, μέχρι να συμπληρωθεί ο αριθμός των 16 bit. Έτσι η νέα αναπαράσταση του αριθμού είναι "1111 1111 1111 0001", ενώ ταυτόχρονα διατηρείται το πρόσημο και το μέτρο του.

Πηγές
-----

* Mano, M. Morris· Kime, Charles R. (2004). *Logic and Computer Design Fundamentals* (3η έκδοση). Upper Saddle River, NJ: Prentice Hall. σελ. 453. ISBN 0-13-140539-X.
Ο **Νίκος Ευθυμίου** είναι Έλληνας εφοπλιστής.

Βιογραφία
---------

Γεννήθηκε στον Πειραιά και σπούδασε στο City of London University.

Υπήρξε πρόεδρος της Ένωσης Ελλήνων Εφοπλιστών (2003 - 2009) και μέλος του διοικητικού συμβουλίου της Εθνικής Τράπεζας της Ελλάδος. Το 1979 εισήλθε στο μετοχικό σχήμα της ΠΑΕ ΟΛΥΜΠΙΑΚΟΣ μαζί με άλλους δέκα εφοπλιστές υπό τον Σταύρο Νταϊφά και την δεκαετία του 1980 διετέλεσε για βραχύ χρονικό διάστημα πρόεδρος της ΠΑΕ Ολυμπιακός.

Παραπομπές
----------

1. 1 2  «Νίκος Ευθυμίου». Ένωση Ελλήνων Εφοπλιστών. Ανακτήθηκε στις 16 Μαρτίου 2024.
2. ↑  «Nίκος Eυθυμίου: Ο εφοπλιστής που αγόρασε το σπίτι που γυρίστηκε η ταινία Τζένη-Τζένη στις Σπέτσες. Στα 3,5 εκατ. ευρώ το τίμημα (video)». mononews. Ανακτήθηκε στις 16 Μαρτίου 2024.
Η **Φινλανδοποίηση** είναι όρος στη διεθνή πολιτική σκηνή που περιγράφει την κατάσταση στην οποία περιήλθε η Φινλανδία μετά το τέλος του Β παγκόσμιου Πολέμου. Δηλαδή στη διατήρηση, ύστερα από ακρωτηριασμό, της εδαφικής ανεξαρτησίας αλλά με τίμημα την πειθήνια στάση της στη Σοβιετική Ένωση.

Είναι η διαδικασία με την οποία μια ισχυρή χώρα αναγκάζει μια μικρότερη γειτονική χώρα να συμμορφώνεται με τους κανόνες εξωτερικής πολιτικής της ισχυρής χώρας, επιτρέποντάς της ταυτόχρονα να διατηρήσει την ανεξαρτησία της και το δικό της πολιτικό και οικονομικό σύστημα. Η υιοθέτηση αυτής της στάσης ήταν απότοκο του φόβου ότι η μικρή χώρα οδηγούμενη σε σύρραξη με τη γείτονά της θα χάσει πολλά περισσότερα.
Ο όρος αυτός αφορά τις ιστορικές σχέσεις της Φινλανδίας με τη Σοβιετική Ένωση. Μετά από μία σειρά ένοπλων συγκρούσεων μεταξύ των δύο χωρών στο πρώτο μισό του αιώνα, η μεταπολεμική φινλανδική κυβέρνηση του Juho Kusti Paasikivi ακολούθησε μία πολιτική ευμενούς ουδετερότητας απέναντι στη Σοβιετική Ένωση, η οποία μέσα από ένα πλέγμα συμφώνων συνεργασίας, καθώς και τη σύναψη προνομιακών οικονομικών σχέσεων, οδήγησε στο συντονισμό της εξωτερικής και εν μέρει της εσωτερικής πολιτικής της Φινλανδίας βάσει των απαιτήσεων της Σοβιετικής Ένωσης.

Ο όρος θεωρείται γενικά υποτιμητικός και προέρχεται από τη Δυτική Γερμανική πολιτική συζήτηση της δεκαετίας του 1960 και της δεκαετίας του 1970. Έτσι όπως χρησιμοποιήθηκε ο όρος στη Γερμανία και σε άλλες χώρες του ΝΑΤΟ, αναφερόταν στην απόφαση μιας χώρας να μην αμφισβητήσει έναν πιο ισχυρό γείτονα στην εξωτερική πολιτική, διατηρώντας παράλληλα την εθνική κυριαρχία. Χρησιμοποιείται συνήθως σε ό,τι αφορά τις πολιτικές της Φινλανδίας στη σχέση της με τη Σοβιετική Ένωση κατά τη διάρκεια του Ψυχρού Πολέμου, αλλά μπορεί να παραπέμπει γενικότερα σε παρόμοιες διεθνείς σχέσεις, όπως η στάση της Δανίας έναντι της Γερμανίας μεταξύ 1871 και 1945 ή οι πολιτικές της ελβετικής κυβέρνησης με τη Ναζιστική Γερμανία μέχρι το τέλος του Β' Παγκοσμίου Πολέμου.

Παραπομπές
----------

1. ↑  Salminen E. (1999) The Silenced Media, The Propaganda War Between Russia and the West in Northern Europe, New York: St.Martin’s Press
2. ↑  Ο Ελληνικός Αντικομμουνισμός στο σύγχρονο 20ό αιώνα, Αναστασία Μητσοπούλου, εκδόσεις επίκεντρο, σελ. 76
3. ↑  Kaplan, Robert D. (2015). Asia's Cauldron. USA: Random House Trade Paperbacks. p. 26. ISBN 978-0-8129-8480-4

Βιβλιογραφία
------------

* Noelle-Neumann E. (1984) The Spiral of Silence, Chicago: University of Chicago Press.
* A tale of polar diplomacy and suppressed sorrow: The end of an era for Finland and the world
Σε πόδια
Το **βύθισμα** ενός πλοίου είναι η απόσταση της εμφόρτου ισάλου γραμμής (η γραμμή όπου το πλοίο αγγίζει το νερό) από τη βασική γραμμή. Λέγεται αλλιώς έμφορτο ή μέσο βύθισμα. Μαζί με το μήκος και το πλάτος αποτελεί ένα από τα κύρια χαρακτηριστικά ενός πλοίου που χρησιμεύουν για να διαπιστώσει κανείς αν ένα πλοίο μπορεί να προσεγγίσει σε κάποιο λιμάνι ή να διέλθει κάποιο αμφίγειο, (δίαυλο, διώρυγα ή στενά).

Στα μετρικά
Το βύθισμα ενός εμπορικού πλοίου διακρίνεται γενικά σε έμφορτο (πλήρους φόρτου), έρματος ή άφορτο (κενό φορτίου), και ειδικότερα σε πρωραίο, πρυμναίο και μέσο βύθισμα, εκ των οποίων και προσδιορίζεται η συγκεκριμένη διαγωγή πλοίου ή ζυγοστάθμιση πλοίου.

Σε Πόδια, στα Ισπανικά
* Το βύθισμα πλοίου μετριέται σε πόδια ή μέτρα. Το βύθισμα των πολεμικών πλοίων εκτός των οπλιταγωγών, οχηματαγωγών, αρματαγωγών και δεξαμενοπλοίων είναι πάντα σταθερό σε πλήρες φόρτου (καυσίμων και πυρομαχικών).

Μέγεθος ένας πλοίου

Δείτε επίσης
------------

* Γραμμή φόρτωσηςhi
* Ύψος εξάλων
* Βαθυμετρία
Ο **Τρέβορ Τόμσον** (*Trevor Thompson*, γεννήθηκε το Μάρτιο του 1936) είναι Βορειοϊρλανδός πρώην ποδοσφαιριστής που αγωνιζόταν ως κεντρικός επιθετικός. Ένας από τους πιο παραγωγικούς σκόρερ της εποχής του στη χώρα του, σημείωσε τουλάχιστον 512 γκολ σε 589 επίσημους αγώνες.

Καριέρα
-------

Ο Τόμσον ξεκίνησε την καριέρα του ως αμυντικός στο σχολείο ενώ υπήρξε και τερματοφύλακας. Υπέγραψε στην Αρντς το 1955 και την επόμενη χρονιά μεταγράφηκε στη Γκλεντόραν. Έγινε ένα από τα είδωλα του συλλόγου σημειώνοντας 375 γκολ σε 463 επίσημους αγώνες.

Ήταν πρώτος σκόρερ του πρωταθλήματος δύο φορές, το 1960–61 με 22 γκολ και το 1963–64 με 21 γκολ. 
Ήταν ο ποδοσφαιριστής της χρονιάς το 1964, αγωνίστηκε στους επικούς ευρωπαϊκούς αγώνες με αντιπάλους τη Μπενφίκα και τη Ρέιντζερς Γλασκόβης, κέρδισε ένα Κύπελλο Ιρλανδίας το 1966, δύο τίτλους πρωταθλήματος (1964 και 1967) και συμμετοχές μεταξύ των επίλεκτων ομάδων των πρωταθλημάτων με τη Σκωτία, την Αγγλία και την Λίγκα της Ιρλανδίας.

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «RSSSF : Prolific Scorers Data». Ανακτήθηκε στις 19 Ιανουαρίου 2024.
2. ↑  «Down Memory Lane: Big Trev's golden goals earn him deserved Oval accolade». Ανακτήθηκε στις 4 Ιουλίου 2022.
3. ↑  «Northern Ireland - List of Topscorers». Ανακτήθηκε στις 3 Ιουλίου 2022.
4. ↑  «Trevor Thompson». Ανακτήθηκε στις 4 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |
Η **ΕΨΑ** είναι το όνομα ελληνικής μη αλκοολούχου ποτοποιίας που εδρεύει στην Αγριά Μαγνησίας. Ιδρύθηκε το 1924.

Ιστορία
-------

### Πρώτα χρόνια

Το 1924 οι Γεώργιος και Ιωάννης Κοσμαδόπουλος ιδρύουν μια εταιρεία υπό την επωνυμία **"Ανώνυμος Εταιρία Ψυγείων Αγριάς Βόλου"**. Την ίδια χρονιά ξεκίνησε η παραγωγή της Λεμονάδας και ακολούθησε η παραγωγή Γκαζόζας. Η τράπεζα Κοσμαδόπουλου ιδρυθείσα από τον πατέρα τους, Δημήτριο, χρεοκόπησε και η Εθνική Τράπεζα παίρνει την εταιρεία η οποία ιδρύει την **Νέα Ψυγεία Αγριάς Α.Ε.** Η συσκευασία των αναψυκτικών γίνεται πλέον στην χαρακτηριστική γυάλινη φιάλη με την μπίλια. Το 1937 η ΕΨΑ κερδίζει το «Χρυσούν Βραβείον Ποιότητος» στην Διεθνή Έκθεση Θεσσαλονίκης.

### Μετέπειτα

Το 1969 η παραγωγή πάγου σταματά διότι τα ηλεκτρική ψυγεία γίνονται φθηνότερα και είναι πλέον πιο προσιτά στον λαό. Η Εθνική Τράπεζα πουλά την επιχείρηση στα αδέλφια Μοσκαχλαϊδή. Οι νέοι ιδιοκτήτες, μετά την αγορά, επενδύουν σε καινούρια μηχανήματα και εγκαταστάσεις. Η παραγωγή από 1.500 μπουκάλια την ώρα, φτάνει τώρα τα 7.500 μπουκάλια την ώρα. Το 1983 η ΕΨΑ παράγει την πρώτη Ελληνική Cola. Το 2003 η ΕΨΑ παράγει Βυσσινάδα χωρίς ανθρακικό. Το 2008 η ΕΨΑ αποσπά βραβείο από την TÜV HELLAS, ενώ το 2012 εισάγει τα ελαφριά αναψυκτικά.

Προϊόντα
--------

Η ΕΨΑ διαθέτη μεγάλη γκάμα γεύσεων και συσκευασιών.

**Αναψυκτικά**

* Λεμονάδα

* Πορτοκαλάδα
* Γκαζόζα
* Σόδα
* Βυσσινάδα
* Pink Lemonade
* Σαγκουίνι
* ΕΨΑ Cola

**Τσάι**

* Τσάι Λεμόνι
* Τσάι Ροδάκινο
* Τσάι Πράσινο με ρόδι (στέβια)

**Προϊόντα με Στέβια**

* Λεμονάδα
* Πορτοκαλάδα αεριούχος

**Χυμοί**

* Πορτοκάλι 250ml & 1L
* Vita, 9 βιταμίνες 250ml & 1L
* Μήλο - Πορτοκάλι - Βερίκοκο 250ml & 1L
* Ροδάκινο 250ml & 1L
* Βύσσινο 1L

**Λάιτ Drops (Υγρό γλυκαντικό από το φυτό Στέβια)**

Εξωτερικοί σύνδεσμοι
--------------------

* Η επίσημη ιστοσελίδα της ΕΨΑ
Ο **Ευθύμιος Μητρόπουλος** υπήρξε ο 7ος Γενικός Γραμματέας του Διεθνούς Οργανισμού Ναυσιπλοΐας. Εξελέγη στις 18 Ιουνίου 2003 κατά τη διάρκεια της 19ης συνέλευσης του Οργανισμού και παρέμεινε μέχρι τις 31 Δεκεμβρίου 2011.

Βιογραφία
---------

Γεννήθηκε στην Πειραιά και έχει καταγωγή από το Γαλαξείδι. Σπούδασε στην Ακαδημία Εμπορικού Ναυτικού Ασπροπύργου και στη Σχολή Ναυτικών Δοκίμων. Εργάστηκε ως πλοίαρχος στο Εμπορικό Ναυτικό και ύστερα εισήλθε στις τάξεις του Λιμενικού Σώματος.

Το 1979, και ενώ ήταν Κεντρικός Λιμενάρχης Κέρκυρας, παραιτήθηκε και προσλήφθηκε στον Διεθνή Οργανισμό Ναυσιπλοΐας (International Maritime Organization) στο Λονδίνο. Το 1992 ανέλαβε γενικός διευθυντής του Οργανισμού και τον Μάϊο του 2000 έγινε Βοηθός Γενικός Γραμματέας. Τον Ιούνιο του 2003 εξελέγη Γενικός Γραμματέας του ΙΜΟ για τετραετή θητεία, η οποία, το 2006, ανανεώθηκε. Αποχώρησε στο τέλος του 2011 και του απονεμήθηκε ο τίτλος του επίτιμου Γενικού Γραμματέα του Οργανισμού.

Έχει λάβει πολλές διακρίσεις από αρχηγούς ξένων χωρών.

Παραπομπές
----------

1. 1 2  «Secretary-General». Αρχειοθετήθηκε από το πρωτότυπο στις 19 Μαΐου 2015. Ανακτήθηκε στις 22 Μαΐου 2011.
2. 1 2  «Ποιος είναι ο Ευθ. Η. Μητρόπουλος που βραβεύει η ΕΑΑΛΣ». Λιμενικά Νέα. Ανακτήθηκε στις 17 Μαρτίου 2024.
Η **Παιώνια** (***Paeonia***) είναι γένος ιδιαίτερα όμορφου αγριολούλουδου που συναντάται στην ελληνική ύπαιθρο και γενικότερα στη Μεσόγειο. Στην Ελλάδα συναντώνται συνολικά πέντε διαφορετικά είδη παιώνιας. Από αυτές η πιο διαδεδομένη είναι η *Παιώνια η αρσενική* (*Paeonia mascula*) που φύεται σε πολλά βουνά της Ελλάδας ενώ σπανιότερες και ιδιαίτερα όμορφες είναι η *Παιώνια του Κλούσιου* (*Paeonia clusii*) που φύεται στην Κρήτη και στην Κάρπαθο και οι ντόπιοι ονομάζουν **πηγουνιά** καθώς και η *Παιωνία η ροδία* (*Paeonia rhodia*) η *Παιώνια της Ρόδου* που είναι ενδημική στη Ρόδο, *Παιώνια η παρνασσική* (*Paeonia parnassica*) και *Παιώνια η κριόμορφος* (*Paeonia arietina*). Παιώνιες είναι ενδημικές στην Άνω Σκαφιδωτή Πρέβεζας και στό Δολό Ιωαννίνων. Οι παιώνιες έχουν εντυπωσιακά μεγάλα άνθη με διάμετρο που ξεπερνάει τα 10 εκατοστά, συνήθως κόκκινα λευκά η ρόδινα. Έχουν ύψος που φτάνει τα 70 με 80 εκατοστά και μεγάλα παλαμοσχιδή φύλλα. Αναπτύσσονται σε ενδιάμεσα ή μεγάλα υψόμετρα και η περίοδος ανθοφορίας τους διαρκεί όλη την άνοιξη.

  

* ΠαιώνιαΠαιώνια
* 
* Παιώνια η κριόμορφος (Paeonia arietina)*Παιώνια η κριόμορφος* (*Paeonia arietina*)

Εξωτερικοί σύνδεσμοι
--------------------

* Λεξιλογικός ορισμός του παιώνια  στο Βικιλεξικό
* Πολυμέσα σχετικά με το θέμα  Paeonia στο Wikimedia Commons
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85099653
* BNF: cb12319731j (data)
* NKC: ph137839

 |

 |
Για άλλες χρήσεις, δείτε: Αμφιτρίτη (αποσαφήνιση).

Η **Αμφιτρίτη** είναι ένας από τους μεγαλύτερους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 5,85 και φαινόμενο μέγεθος που κυμαίνεται από 8,58 ως 11,38. Ανακαλύφθηκε το 1854 από τον Γερμανό αστρονόμο Άλμπερτ Μαρτ και έλαβε το όνομα της μυθολογικής θεάς της θάλασσας, συζύγου του Ποσειδώνα.

Η μέση διάμετρος της Αμφιτρίτης υπολογίσθηκε σε 212,2 χλμ. ενώ η μάζα της εκτιμάται σε 10 τετράκις εκατομμύρια τόνους, με μέση πυκνότητα 2 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Αμφιτρίτης εκτιμάται σε 5,93 cm/sec², δηλαδή η βαρύτητα εκεί είναι 165 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 112,2 m/sec.

Ο τύπος της Αμφιτρίτης είναι **S** (λιθώδης). Το άλβεδό της είναι 0,1793 και η θερμοκρασία στην επιφάνειά της εκτιμάται σε 102 βαθμούς Κελσίου κάτω από το μηδέν.

Η Αμφιτρίτη περιστρέφεται γύρω από τον εαυτό της μία φορά κάθε 5 ώρες και 23 λεπτά, ενώ η καμπύλη φωτός της υποδεικνύει την πιθανή ύπαρξη ενός κοντινού δορυφόρου της.

Παραπομπές
----------

1. ↑  *JPL Small-Body Database*. ssd.jpl.nasa.gov/tools/sbdb\_lookup.html#/?sstr=20000029. Ανακτήθηκε στις 16  Οκτωβρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  29 Amphitrite στο Wikimedia Commons
* Προσομοίωση τροχιάς (Java Applet) / Εφημερίδα

  


Αστεροειδείς| 28 Μπελλόνα | 29 Αμφιτρίτη | 30 Ουρανία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh87007723

 |

 |
Γυμναστικός Σύλλογος Αργυρούπολης
---------------------------------

Ο **Γυμναστικός Σύλλογος Αργυρούπολης**, ευρέως γνωστός απλά ως **Γ.Σ.Α.**, είναι ελληνικό ερασιτεχνικό ποδοσφαιρικό σωματείο με επίσημο έτος ίδρυσης το 1983, χρώματα το πορτοκαλί, το λευκό και το μαύρο και έμβλημά του μία φλόγα ανάμεσα σε δύο παλάμες.

Το σημαντικότερο αγωνιστικό επίτευγμα του συλλόγου είναι η κατάκτηση της πρώτης θέσης στο πρωτάθλημα νέων, στις 25 Μαρτίου του 2008, καθώς και η διατήρηση του τμήματος των αντρών στην Α' κατηγορία της Ε.Π.Σ.Α. για πολλά χρόνια. 

Από την αγωνιστική περίοδο 2021-22 αγωνίζεται στην Β' κατηγορία της Ε.Π.Σ.Α. αφού υποβιβάστηκε την ίδια χρονιά.
Η **Μπεργάρα** (επίσημα, βασκική μορφή *Bergara*, ισπανική μορφφή *Vergara*, κοινή προφορά [berˈɣaɾa]) είναι πόλη και δήμος της επαρχίας της Γκιπούθκοα στη Χώρα των Βάσκων στη βόρεια Ισπανία.

Ιστορικά αποτέλεσε τη σημαντικότερη πόλη του εσωτερικού της επαρχίας και υπήρξε έδρα της Βασκικής Εταιρείας Φίλων της Χώρας (που προωθούσε την βελτίωση της ζωής των ατόμων ακολουθώντας τις ιδέες του Διαφωτισμού) και το μέρος όπου οι αδερφοί Ελουγιάρ ανακάλυψαν το βολφράμιο το 1782. Κατά τους Καρλικούς Πολέμους λειτούργησε ως πρωτεύουσα των Καρλιστών και έγινε γνωστή λόγω της συνθήκης που το 1839 έληξε τον Πρώτο Καρλικό Πόλεμο. Βρίσκεται στις όχθες του ποταμού Ντέμπα και διαχρονικά οι κάτοικοί της έχουν ασχοληθεί με τη μεταλλουργία όπως και στην γειτονικές Έιμπαρ και Αράσατε.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: *Municipal Register of Spain of 2023*. 13  Δεκεμβρίου 2023.
2. ↑  «ITIA Newsletter.» International Tungsten Industry Association. Ιούνιος 2005. σελ. 10.
3. ↑  «Historia | Bergarako Udala». *www.bergara.net* (στα Ισπανικά). Αρχειοθετήθηκε από το πρωτότυπο στις 6 Ιουλίου 2018. Ανακτήθηκε στις 7 Αυγούστου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158296686
* LCCN: n82063792
* BNF: cb124066874 (data)

 |

 |
Ένα τετράεδρο μπορςί να τοποθετηθεί σε 12 διακριτές θἐσεις με την περιστροφή του μόνο. Αυτές απεικονίζονται στην παραπάνω μορφή κυκλικού γραφήματος, μαζί με την περιστροφή των 180° (άκρο, μπλε βέλη) και αυτό των 120° (κορυφή, κόκκινα βέλη) που μετατίθεται το τετράεδρο διαμέσου των διακριτών θέσεων. Οι 12 περιστροφές σχηματίζουν τη «συμμετρία ομάδας περιστροφής» που εικονίζεται.
Η **ομάδα συμμετρίας** ενός αντικειμένου (εικόνας, σήματος, κ.τ.λ.), στην αφηρημένη άλγεβρα, είναι η ομάδα των μετασχηματισμός για τους οποίους το αντικείμενο είναι αμετάβλητο με πράξη τη σύνθεση. Είναι μια υποομάδα της ομάδας ισομετρίας του χώρου αναφοράς. Όπως διατυπώθηκε ως τώρα, η αναφερόμενη έννοια αφορά στην Ευκλείδεια γεωμετρία, αλλά στην πραγματικότητα η έννοια μπορεί επίσης να μελετηθεί σε ευρύτερα πλαίσια.

Προλεγόμενα
-----------

Τα «αντικεἰμενα» μπορεί να είναι γεωμετρικά σχήματα, εικόνες και μοτίβα, όπως τα μοτίβα σε ταπετσαρίες. Ο ορισμός μπορεί να γίνει περισσότερο πρακτικός αν εξειδικεύσουμε τι ακριβώς εννοούμε με τους όρους «εικόνα» ή «μοτίβο», λόγου χάρη. Είναι μια συνάρτηση με σύνολο ορισμού θέσεις και πεδίο τιμών ένα σύνολο από χρώματα. Για τη συμμετρία των φυσικών αντικειμένων, μπορεί να χρειάζεται να ληφθεί υπόψη και η φυσική σύνθεση του αντικειμένου στους υπολογισμούς. Η ομάδα ισομμετρίας του χώρου επάγει μια ομάδα δράσεων σε αντικείμενα μέσα στο χώρο αυτό.

Παραπομπές
----------

1. ↑  Sagan, Bruce E. (9 Μαρτίου 2013). *The Symmetric Group: Representations, Combinatorial Algorithms, and Symmetric Functions*. Springer Science & Business Media. ISBN 978-1-4757-6804-6.

Βιβλιογραφία
------------

* Burns, G.· Glazer, A. M. (1990). *Space Groups for Scientists and Engineers*Απαιτείται δωρεάν εγγραφή (2nd έκδοση). Boston: Academic Press, Inc. ISBN 0-12-145761-3.
* Clegg, W (1998). *Crystal Structure Determination (Oxford Chemistry Primer)*. Oxford: Oxford University Press. ISBN 0-19-855901-1.
* O'Keeffe, M.· Hyde, B. G. (1996). *Crystal Structures; I. Patterns and Symmetry*. Washington, DC: Mineralogical Society of America, Monograph Series. ISBN 0-939950-40-5.
* Miller, Willard Jr. (1972). *Symmetry Groups and Their Applications*. New York: Academic Press. OCLC 589081. Αρχειοθετήθηκε από το πρωτότυπο στις 17 Φεβρουαρίου 2010. Ανακτήθηκε στις 28 Σεπτεμβρίου 2009.

Εξωτερικοί σύνδεσμοι
--------------------

* Πολυμέσα σχετικά με το θέμα  Symmetry στο Wikimedia Commons

  


|  |  |
| --- | --- |
| 

|  |
| --- |
| * Πύλη:Μαθηματικά
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85131444
* GND: 4184201-7

 |

 |
Το **Λήμινγκτον** (αγγλικά: Leamington) είναι πόλη και δήμος στην κομητεία Έσσεξ του Οντάριο του Καναδά. Με πληθυσμό 29.680 κατοίκους στην Καναδική Απογραφή του 2021, αποτελεί το δεύτερο μεγαλύτερο αστικό κέντρο στην κομητεία Ουίντσορ-Έσσεξ μετά την πόλη του Ουίντσορ. Περιλαμβάνει το εθνικό πάρκο Πόιντ Πήλι, το νοτιότερο σημείο της ηπειρωτικής χώρας του Καναδά.

Είναι η τοποθεσία ενός εργοστασίου επεξεργασίας τοματών που ανήκει στην Highbury Canco. Το εργοστάσιο ιδρύθηκε το 1908 και μέχρι το 2014 ανήκε στην εταιρεία H. J. Heinz. Έτσι, η πόλη είναι γνωστή από τον 20ο αιώνα ως η «πρωτεύουσα τομάτας στον Καναδά».

Κλίμα
-----

Το Λήμινγκτον βρίσκεται στον 42ο Παράλληλο, το ίδιο γεωγραφικό πλάτος με το Σικάγο, τη Βοστώνη, τα βόρεια σύνορα της Καλιφόρνια, της Ρώμης και της Σαραγόσα. Βρίσκεται στη βόρεια όχθη της λίμνης Ήρι, η οποία μετριάζει το κλίμα του.

Παραπομπές
----------

1. ↑  www12.statcan.gc.ca/census-recensement/2016/dp-pd/prof/index.cfm?Lang=E.
Ο **Βάκχος (Bacchus)** είναι ένας Απολλώνειος αστεροειδής, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό σύστημα) 17,1. Ανακαλύφθηκε το 1977 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον Βάκχο.

Τον Μάρτιο 1996 παρατηρήσεις ραντάρ από το ραδιοτηλεσκόπιο του Γκόλντστοουν επέτρεψαν τη διαμόρφωση ενός μοντέλου του σώματος, ενώ οπτικές παρατηρήσεις διεξάχθηκαν από τους Τσέχους αστρονόμους Πετρ Πράβετς, Μάρεκ Βολφ και Λ. Σαρούνοβα τον Μάρτιο και τον Απρίλιο του 1996. Από όλες αυτές φαίνεται ότι ο Βάκχος έχει δίλοβο σχήμα.

Φυσικά χαρακτηριστικά
---------------------

Οι διαστάσεις του Βάκχου εκτιμώνται σε 2,6 Χ 1,1 Χ 1,1 χιλιόμετρα περίπου. Ο φασματικός τύπος του είναι **Q** ή **Sq** (κατά SMASSII). Ο Βάκχος περιστρέφεται γύρω από τον εαυτό του μία φορά κάθε 14 ώρες και 54 λεπτά. Η μέση θερμοκρασία στην επιφάνειά του υπολογίζεται σε 50 περίπου βαθμούς C υπό το μηδέν.

Εξωτερικοί σύνδεσμοι
--------------------

* Πολυμέσα σχετικά με το θέμα  2063 Bacchus στο Wikimedia Commons
* Τροχιά από το JPL (Java) / Εφημερίδα

  


Αστεροειδείς| 2062 Ατών | 2063 Βάκχος | 2064 Τόμσεν |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2001006619

 |

 |
Το **δολάριο** ήταν νόμισμα το οποίο εκδόθηκε για τη Σιέρα Λεόνε από το 1791 έως το 1805. Υποδιαιρείτο σε 100 σεντς και ήταν συνδεδεμένο με την Αγγλική λίρα με ισοτιμία 1 δολάριο = 4 σελίνια και 2 πένες. Εκδότης του δολαρίου ήταν η Εταιρεία της Σιέρα Λεόνε (αγγλ.:Sierra Leone Company).

Κέρματα
-------

Το 1791 τέθηκαν στην κυκλοφορία κέρματα με τις εξής ονομαστικές αξίες: 

* 1, 10, 20, 50 σεντς,
* 1 πένας
* 1 δολαρίου

Εκτός από τα κέρματα της 1 πένας και του 1 σεντς τα οποία ήταν μπρούτζινα, όλα τα υπόλοιπα ήταν αργυρά. Στη μία τους όψη απεικόνιζαν ένα λιοντάρι και στην άλλη δύο χέρια, ένα λευκό ένα μαύρο, σε χειραψία.

Εξωτερικοί σύνδεσμοι
--------------------

Κέρματα του δολαρίου της Σιέρα Λεόνε

Πηγές
-----

* Krause, Chester L. and Clifford Mishler (1978). Standard Catalog of World Coins: 1979 Edition. Colin R. Bruce II (senior editor) (5th ed. ed.). Krause Publications. ISBN 0873410203.